Paladiner opptrer i tekstene fra cirka 1516 av Ludovico Ariosto og fra 1581 av Torquato Tasso. Den første forekomsten av ordet «paladin» i en engelsk tekst skriver seg fra 1592, i et dikt skrevet av Samuel Daniel. Ordet ble opptatt i det engelske språket fra mellomfransk, som igjen hadde fått ordet fra det italienske . Opprinnelig stammer ordet fra latin , hvorfra det antagelig vandret videre til de nevnte senere språkene via gammelfransk. Det latinske ble brukt om en keiserlig funksjonær eller myndighetsperson knyttet til det keiserlige palasset som lå på Palatinerhøyden i Roma. Med tiden ble det latinske begrepet brukt også om andre tjenestemenn ved keiserlige og kongelige hoff.